જાન્યુઆરી મહિનામાં કલકત્તાથી નીકળ્યા ત્યારે ગુલાબી ઠંડી હતી માટે ગરમ કપડા વગેરે સાથે લાવેલ પણ અહીં ગરમી હતી. તંબુની અંદર ઉકળાટ થતો હતો અને બહાર હવા તદ્દન નદારદ હતી. વીજળી-પંખા વગર આવી ગરમી માં કેવી રીતે રહી શકાશે તેની ચિંતા માં હતા ત્યાં અચાનક જોશભેર પવન વીંઝાવા માંડ્યો. તંબુ નો કપડાનો દરવાજો જોશભેર ફફડવા માંડ્યો. પૂછતાં જણાયું કે અહી દિવસ માં બે-ત્રણ વખત આવું બને. ક્યારેક કલાકો સુધી પવન ગતીપુર્વક ફૂંકાય અને ક્યારેક જરાય પવન ન હોય.